בספרייה מעוניינים להנגיש את האוסף הגדול בעולם של צילומי ארץ ישראל, מפות, כרזות, כתבי יד מאוירים, פוסטרים כתובות נישואין ועוד, ובמקביל ולבנות קהילה טכנולוגית שתהווה חלק מהפעילות השוטפת. ההרשמה פתוחה ויש פרס למנצחים

הכתבה בחסות

הספרייה הלאומית מוציאה אלפי שנות היסטוריה ותרבות ממדפי הספרייה אל העולם הדיגיטלי בהאקתון ראשון. מרתון טכנולוגי של 24 שעות יאתגר אנשי טכנולוגיה ודיגיטל וסטארטאפים לפתח כלים להנגשת ולחשיפת הקהל הרחב לאוצרות הספרייה, וכן לפתח מענה לאתגרים דוגמת איתור זהות הדמויות ומיקומן בתמונות עתיקות.

ההאקתון הראשון של הספרייה הלאומית יתקיים בימים חמישי-שישי, 24-23 בנובמבר. הוא יתחיל ביום חמישי ויימשך 24 שעות רצופות, עד יום שישי בצהריים. בסיומו יוענק לצוות המנצח פרס בסך 10,000 שקלים, פרס שני בסכום של 5,000 שקלים ופרס שלישי בסך 1,000 שקלים. ההאקתון פתוח לצוותים, בודדים וחברות היי-טק וטכנולוגיה מתחומי התוכנה, עיבוד תמונה, דאטה, UX/UI, עיצוב, תוכן, קריאייטיב ושיווק. ההרשמה פתוחה ומתבצעת באתר הספרייה, והיא תיסגר ב-2 בנובמבר.

אתגר הדאטה ואתגר הקריאייטיב

האתגר העיקרי שאיתו ינסו להתמודד הצוותים בהאקתון הוא פיתוח כלים להנגשת אוצרות התוכן הקיימים בספרייה, ובמרכזם האוספים הוויזואליים, הכוללים בין היתר למעלה ממיליון וחצי תצלומים המרכיבים את האוסף הגדול בעולם של צילומי ארץ ישראל, מפות, אלפי כרזות, כתבי יד מאוירים, פוסטרים כתובות נישואין ועוד. מלבד הכלים בספרייה מעוניינים לבנות קהילה טכנולוגית שתהווה חלק מהפעילות השוטפת של הספרייה לאורך זמן.

ההאקתון יחולק לשני סוגי אתגרים: באתגר הדאטה יתמודדו המשתתפים עם האתגר של מחסור במטא-דאטה ביחס לפריטים רבים כמו מי או מה מופיע בתמונה, היכן ומתי היא צולמה או מה הקשרה ההיסטורי והתרבותי. המשתתפים יתבקשו להציע פתרון היוצר מטא-דאטה עשיר ומלא, שיאפשר לציבור בארץ ובעולם למצוא בקלות את אוצרות התרבות הוויזואליים. למשל, שימוש באלגוריתם זיהוי פנים כדי לזהות מי מצולם, או אפשרות למצוא קבוצות של תצלומים בהם צולמה אותה דמות.

באתגר הקריאייטיב ינסו המשתתפים ליצור אפליקציה, אתר אינטרנט או כל כלי אחר שינגיש באופן שימושי וידידותי את אוצרות התוכן לקהלים רחבים בארץ ובעולם. למשל צ’אט בוט המספק כל יום תמונה מתאריך מסוים או אפליקציה המאפשרת למשתמש להסתכל על מיקום הפריט על גבי מפה מלפני 200 שנה.

ישנם גם שני מסלולי רישום: מסלול לחברות, שבו חברה יכולה לשלוח צוות ייעודי שייצג אותה בהאקתון, ואולי לזכות בשותפות אסטרטגית עם הספרייה הלאומית; ומסלול הצוותים העצמאיים, כלומר משתתפים עצמאיים שנרשמים כצוות שלא במסגרת חברה. במסלול זה הפרס לצוות הזוכה במקום הראשון הוא 10,000 שקלים.

לפרטים נוספים ולהרשמה